เปิดตัวเทศกาล อ่าวนาง บีท เฟสติวัล กระบี่เคาท์ดาวน์ 2565 ฉลองเทศกาลแห่งสีสันที่กระบี่เปิดเมืองต้อนรับนักท่องเที่ยว
นายพุฒิพงศ์ ศิริมาตย์ ผู้ว่าราชการจังหวัดกระบี่ ประธานในงานแถลงข่าวเปิดตัวงานอ่าวนางบีทโฉมใหม่ ภายใต้ชื่อ เทศกาลอ่าวนางบีชเฟสติวัลกระบี่เคาท์ดาวน์ โดยมีผู้บริหารหัวหน้าส่วนราชการ รัฐเอกชนและภาคีเครือข่าย 2565 เข้าร่วมกิจกรรม ณ ห้องบอลรูม ชั้น 4 โรงแรมบลูโซเทลสมาร์ท อ่าวนาง เพื่อฉลองเทศกาลแห่งสีสันที่กระบี่ ภายใต้มาตรการสาธารณสุขแบบ safe and Fun Covid free setting และส่งมอบความสุขจัด ไฮไลท์กิจกรรม เวทีคอนเสริต์ ณ ลานประติมากรรมปลาใบที่ถูกเนรมิตให้เป็นไลฟ์ Lighting แลนด์มาร์คที่สุดแห่งสีสันและสีสันอีกมากมาย หลังจากรัฐบาลได้มีมาตรการผ่อนคลายป้องกันการแพร่ระบาดเชื้อโควิด -19 และเปิดประเทศต้อนรับนักท่องเที่ยวต่างชาติ ตั้งแต่วันที่ 1 พฤศจิกายน 2564 หลายภาคส่วนเริ่มขานรับการดำเนินกิจกรรมต่างๆเพื่อฟื้นฟูเศรษฐกิจ ซึ่งจังหวัดกระบี่เป็นหนึ่งในจังหวัดท่องเที่ยวสำคัญของประเทศและจังหวัดนำร่องท่องเที่ยวสีฟ้า ได้เปิดเมืองกระบี่ (Krabi Reopenning) เพื่อต้อนรับนักท่องเที่ยวชาวไทยและชาวต่างชาติในช่วง High season หวังขับเคลื่อนเศรษฐกิจควบคู่การท่องเที่ยว พร้อมงานโอทอปภูมิภาคและต้อนรับปีไหม่สุดอันซีนกับการเปิดอ่าวมาหยา เกาะพีพีเล ให้กับนักท่องเที่ยวครั้งใหม่ในรอบ 2 ปี ไฮไลท์ของงานเทศกาลอ่าวนาง บีท เฟสติวัล กระบี่ เคาท์ดาวน์ 2565 (Aonang Beat Festival Krabi Countdown 2022) ระหว่างวันที่ 30 ธันวาคม 2564 – 1 มกราคม 2565 ในสถานที่จัดงานแห่งใหม่ บริเวณที่ลานประติมากรรมปลาใบและอ่าวนางแลนด์มาร์ค ประกอบด้วย 3 โซนหลักคือ โซนถ่ายภาพเช็คอิน ที่ลานประติมากรรมปลาใบ การตกแต่งด้วยไฟนานาชนิด ในคอนเซ็ปต์ โลกใต้ทะเล “Under Water World’ ที่จัดให้เข้าถ่ายภาพแบบเป็นรอบ ในเวลาจำกัด โซนคอนเสิร์ต แบบจำกัดที่นั่งและเว้นระยะห่าง โดยผู้ชมต้องลงทะเบียนผ่านแอปพลิเคชัน AI Check in แสดงผลรับรองการฉีดวัคซีน ครบ 2 เข็ม หรือผลรับรองการตรวจหาเชื้อโควิด-19 (ไม่เกิน 72 ชั่วโมง) พบการแสดงดนตรีจากศิลปินชื่อดังมากมาย อาทิเช่น ว่านธนกฤต ซานิ เจ เจตริน พร้อมกิจกรรมการเคาท์ดาวน์สุดอลังการพลุไฟ โซนอาหาร เครื่องดื่มและช้อปปิ้ง ด้วยความร่วมมือจากภาครัฐและภาคเอกชน โดยมีสำนักงานจังหวัดกระบี่ สำนักงานพัฒนาชุมชนจังหวัดกระบี่ องค์การบริหารส่วนตำบลอ่าวนาง หอการค้าจังหวัดกระบี่ สมาคมโรงแรมจังหวัดกระบี่ สมาคมธุรกิจท่องเที่ยวจังหวัดกระบี่และสมาคมร้านอาหารจังหวัดกระบี่ นอกจากคัดสรรร้านค้าและบริการมาร่วมออกร้านรวม 50 บูธแล้ว ยอดใช้จ่ายยังนำมาใช้ชิงโชคจับรางวัลตั๋วเครื่องบินจากสายการบินไทย สไมล์ รับ Gift Voucher จากหอการค้าไทยมูลค่ารวมกว่า 100,000 บาท บัตรที่พักจากโรงแรมในจังหวัดกระบี่ สำนักงานพัฒนาชุมชนจังหวัดกระบี่ ร่วมกับสมาคมร้านอาหารจังหวัดกระบี่ มอบ Gift Voucher จำนวน 200 ใบๆ ละ 100 บาท ให้เลือกจับจ่ายเมนูของหรอยเมืองกระบี่กันอีกด้วยพิเศษสำหรับนักท่องเที่ยวที่จะบินมาร่วมงานนี้ สายการบินไทยสมายล์ พิเศษสำหรับนักท่องเที่ยวที่จะบินมาร่วมงานนี้  มอบส่วนลดในการสำรองที่นั่งบัตรโดยสาร ทุกเส้นทางภายในประเทศ ไปจังหวัดกระบี่ มูลค่า 200 บาท ตั้งแต่วันที่ 15 ธันวาคม 2564 – 15 มกราคม 2565 ไม่จำกัดจำนวนสิทธิ์ รับ Code พิเศษนี้ทางหน้าเพจกิจกรรม โดยจองผ่านทางเว๊บไซต์ www.thaismileair.com เพื่อร่วมกระตุ้นการเดินทางท่องเที่ยวกับจังหวัดกระบี่ และร่วมมอบรางวัลบัตรโดยสาร ไป-กลับ ที่มีเส้นทางบินภายในประเทศ จำนวน 3 รางวัล เพื่อใช้เป็น Lucky Draw ในกิจกรรมในครั้งนี้ด้วย เพราะทุกการเดินทางจะมีแต่รอยยิ้มมาร่วมฉลองเทศกาลแห่งสีสันอย่างมีความสุขในรูปแบบวีถีใหม่ วิถี New Normal ส่งท้ายปีเก่าต้อนรับปีใหม่